
                 04.05.2011. a nr…..

Projekteerimistingimuste määramine

(Karja tn 5-6 korteri rekonstrueerimine)

	1. ASJAOLUD JA MENETLUSE KÄIK




14.04.2011. a taotles OÜ FILL, registrikood 10612276, asukoht Karja 5-5, Narva, mille esindajana tegutseb juhatuse liige Feliks Korkiainen, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Karja 5-6 korteri rekonstrueerimise ehitusprojekti koostamiseks. Karja 5 korterelamu asub ajaloolise keskuse kaitsetsoonis.
Kavandatakse korteri nr 6 siseruumide ja sisetehnosüsteemide rekonstrueerimist, avatäidete vahetamist, kamina ehitamist, korterite nr 5 ja 6 vahelise ava ehitamist. Korter nr 5 kuulub Feliks Korkiainen'ile. Korter nr 6 kuulub OÜ-le FILL.
	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud  konkreetsele ehitisele kohaldatavad arhitektuursed ja ehituslikud tingimused. 
2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
	3. OTSUS




3.1 Määrata projekteerimistingimused Karja 5-6 korteri rekonstrueerimise ehitusprojekti koostamiseks järgnevalt:   
	3.1.1. ÜLDANDMED



	3.1.1.1  Eluruumi aadress, mille kohta esitatakse taotlus: Karja 5-6.
3.1.1.2  Eluruumi nr 6 üldpind: 52,6 m2.

	3.1.1.3  Projekteerimistingimuste koostamise alus:     

3.1.1.3.1 Projekteerimistingimuste 14.04.2011. a taotlus nr 2735/1-14;                                             

3.1.1.3.2 Ehitusseadus1, Asjaõigusseadus, Korteriomandiseadus, Narva linna ehitusmäärus;
3.1.1.3.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Karja 5-6 korteri rekonstrueerimine.
	3.3 ÜLDNÕUDED




3.3.1    Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:
- Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;

   -  Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri” või Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus” (märkus: sõltuvalt projekti staadiumist); 

- Eesti Standard EVS 811:2006 „Hoone ehitusprojekt”;

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Vabariigi Valitsuse 27.10.2004. a määrus nr 315 „Ehitisele ja selle osale esitatavad tuleohutusnõuded”;
- Narva linna ehitusmäärus jne.
3.3.2 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.3 Projekt peab olema heaks kiidetud kõigil ehitusseadusega ettenähtud juhtudel.

3.3.4 Projekti koosseisus esitada vastutavate spetsialistide originaalallkirjad ja ametiasutuse originaalkooskõlastused.
3.3.5 Esitada projekti nimetus vastavalt projekteerimistingimustele.

3.3.6 Tehnilised ekspertiisid peavad olema tehtud tegevusluba omava isiku poolt.

3.3.7 Üldised nõuded tehnilise ekspertiisi vormistusele. Tehnilise ekspertiisi iga leht tuleb varustada vähemalt järgmiste andmetega: töö nimetus ja ehitise aadress, töö number, töö väljaandmise kuupäev, koostaja ärinimi, eksperdi nimi ja allkiri, lehekülje number/lehekülgede arv dokumendis. Tiitellehel esitada lisaks: äriregistri kood, MTR reg.number, eksperdi kontaktandmed, tellija nimi ja kontaktandmed.
3.3.8 Vaated esitada mõõtkavas 1:100. Vaadetel näidata projekteeritava ala piirid ning akende värvitoonid jne. 

3.3.9 Joonistel näidata projekteeritava ala piirid.

3.3.10 Projekti koosseisus esitada situatsiooniskeem asendiplaani asemel. Kasutada Narva linna kaarti Narva Linnavalitsuse Arhitektuuri- ja Linnaplaneerimise Ameti kodulehelt www.narvaplan.ee.
3.3.11 Projekti tellija lähteülesanne, Narva Linnavalitsuse korraldus projekteerimistingimuste kinnitamise kohta, eluruumi inventeerimisjoonis või eelneva ehitusprojekti joonised, millised kajastavad projekteerimiseelseid seaduslikul alusel rajatud konstruktsioone, esitada ehitusprojekti lisadena.
3.3.12 Projekti tellija lähteülesandes märkida ära projekti staadium, mis on valitud tellijaga.

3.3.13 Eluruumi tehnilised näitajad esitada vastavalt Majandus- ja kommunikatsiooniministri 24.12.2002. a määrusele nr 69 „Ehitise tehniliste andmete loetelu“. Eluruumi tehniliste näitajate muutmise puhul esitada hoone tehnilised andmed, mis kuuluvad muutmisele. Punktis „Muud oluliselt ehitist iseloomustavad andmed” esitada hoone kasuliku pinna ja ruumide spetsifikatsioonid.

3.3.14 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt paberikandjal vähemalt kahes identselt komplekteeritud eksemplaris. Köide formaat on A4.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Lubatud on uute siseseinte püstitamine. Keelatud on piirde- ja kandetarindite täislammutamine ning piirdetarindites asuvate aknaavade kinnimüürimine. 
3.4.2 Piirde-, kande- ja mittekandvate tarindite osaliseks ümberehitamiseks (sh avade ehitamiseks) ning mittekandvate tarindite demonteerimiseks loa väljastamisest teeb Narva Linnavalitsus otsuse tehnilise ekspertiisi tulemuste alusel: vt. punkt 3.5.2.
3.4.3 Klaasimine: vastavalt Narva Linnavalitsuse kinnitatud korterelamu fassaadide klaasistamispassile. Avatäidete spetsifikatsioonis näidata akende avamise suunad.
3.4.4 Ühisomandis olevate ventilatsiooni- ja suitsušahtide tarindite likvideerimine ning ventilatsiooni- ja suitsulõõride rikkumine ei ole lubatud. Plaanil näidata olemasolevate ventilatsiooni- ja suitsušahtide tarindite ning ventilatsiooni- ja suitsulõõride asukohad.

3.4.5 Sisetehnosüsteemide rekonstrueerimine: tagada tehnokommunikatsioonide müra normtasemed. Esitada kaitsemeetmed müra vähendamiseks. Mitte kahjustada maja ühisomandis olevaid tehnosüsteeme. Plaanil näidata santehniliste seadmete asukohad. 

3.4.6 Näha ette eluruumi varustamine suitsuanduritega.
3.4.7 Kamina ehitamine:

· esitada ettevalmistustööde teostamise ja kamina tüübi valiku soovitused;

· esitada iseloomustavad kamina andmed, küttekolde kasutamise, korrashoiu ja hooldamise soovitused;

· esitada küttekolde paigaldisjoonis ja tehnoloogiline skeem;
· esitada suitsukanalite uuringu akt.
3.4.8 Projekti koosseisus esitada lisaks siseruumide eksplikatsioon, põrandate ja seinte spetsifikatsioonid, siseviimistluse tabel, evakuatsiooniskeem jne. 

3.4.9 Vannituba, sauna projekteerimise puhul tagada pikaajaline kaitse niiskuse eest. Esitada vahelagede ja seinte lõiked. Esitada kaitsemeetmed kondensaatvee ja hallituste vastu. Vajadusel näha ette ventilatsioon. 

3.4.10 Muud nõuded: vastavalt ekspertiisiotsustele, projekti tellija lähteülesandele ning Eesti Vabariigis kehtivate määruste, standardite ja projekteerimisnormidega ettenähtud nõuetele.
	3.5  ERITINGIMUSED 



3.5.1 Enne projekteerimise algust tuleb läbi viia rekonstrueeritava hooneosa seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel. 

3.5.2 Enne projekteerimise algust tuleb läbi viia tehniline ekspertiis rekonstrueeritava hooneosa tarindite osalise ümberehitamise või tarindite demonteerimise võimaluste määratlemiseks. 

Eksperdi arvamusest peab olema üheselt mõistetav, kas tarindite ümberehitamine või demonteerimine on lubatav või mitte. Tehnilises ekspertiisis määrata ümberehitatavate või demonteeritavate tarindite tüübid (nt kandvad, mittekandvad, materjal, tarindi paksus). Määratleda tarindite ümberehitamise või demonteerimise võimalused koos detailse ehitustehnoloogia väljatöötamisega. Anda kandevõime taastamise detaillahendus. Ekspertiisis esitada skeemid/joonised „Vahelae elementide paiknemine ja toetumine seintele” ning „Demonteerimisplaan”. 

3.5.3    Esitada eluruumide nr 5 ja 6 omanike vahel sõlmitud leping korterite vahelise ava ehitamise kohta.
	3.6  EHITUSPROJEKTI KOOSKÕLASTUSED




3.6.1    Ida-Eesti Päästekeskus.

3.6.2    Eluruumide omanikud.

3.6.3    Muinsuskaitseamet.

3.6.4    Kinnisasja kaasomanikud (kui rekonstrueerimine puudutab kinnisasja ühisomandisse kuuluvaid osasid, siis tuleb esitada kinnisasja kaasomanike enamuse kooskõlastus, kui sellele enamusele kuulub suurem osa ühises asjas (Asjaõigusseadus § 72)).
3.6.5    Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1    Käesolevad projekteerimistingimused on kehtivad kuni 03.05.2013. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

